साल दर साल बढ़ रही टीबी रोगियों की संख्या
टीबीजैसी जानलेवा बीमारी से बचने के लिए सरकार और चिकित्सा महकमें द्वारा गत 15 साल से कई प्रकार की योजनाएं चलाकर टीबी को जड़ से उखाड फैंकने का प्रयास किया जा रहा है। लेकिन दहलाने वाली सच्चाई ये है कि आज भी अजमेर जिले में टीबी की पॉजिटिव केस के साथ ही डिफॉल्टर केस के मामलों में भी लगातार वृद्धि दर्ज की जा रही है। गौरतलब है कि कई योजनाएं चलाने के बाद भी ट्यूबर क्लोसिस(क्षय रोग) आज भी दुनिया में सबसे ज्यादा जान लेने वाली बीमारियों में से टॉप फाइव में है। टीबी की दवा होने के बावजूद इस रोग से मरने वाले रोगियों की संख्यां में कमी नहीं रही है।
प्रदेश का अजमेर जिला भी इससे अछूता नहीं है। प्रदेश में टीबी से होने वाली कुल मौतों के मुकाबले अजमेर जिले में होनी वाली मौतों का प्रतिशत अधिक है। इस कारण प्रधानमंत्री कार्यालय ने भी इस मामले को भी गंभीरता से लेते हुए प्रदेश में चलाए गए एक्टिव केस फाइंडिंग अभियान के तहत अजमेर जिले का चयन किया।
पूराइलाज नहीं लेने के कारण होती मौत : प्रदेशमें टीबी रोग के डिफॉल्टर और डेथ में सबसे अधिक मौतें अजमेर संभाग में होती है। इस पर प्रदेश सरकार ने ही नहीं बल्कि केंद्र सरकार ने भी चिंता जताई। पूरे देश में कुछ इलाकों में किए गए सर्वे के अनुसार हर साल टीबी रोग से मरने वाले रोगियों में ज्यादा रोगी वो ही है जो टीबी रोग के सामने आने और इलाज के दौरान अधूरा इलाज छोड़ने के कारण मल्टी ड्रग रेजिडेंस के कारण मौत का शिकार होता है। हर साल प्रदेश में 25 हजार डिफॉल्टरों की मौत हो जाती है। चिंताजनक रूप से उनमें से अजमेर संभाग के 800 मरीज थे। जो अन्य जिलों से अधिक है। चिकित्सा विभाग, स्वंय सेवी संस्थाओं पीएसआई और ममता के स्वंय सेवकों द्वारा किए गए सर्वे में सामने आया कि इसका मुख्य कारण कई मरीज दवा पूरी नहीं लेते और टीबी रोग का पता चलते ही अपना स्थान छोड देते हैं।
हरसाल बढ़ रहा आंकड़ा...
जिलाक्षय रोग निवारण केंद्र में गत 2014 में 1 हजार 168 नए रोगियों को टीबी रोग होने की पुष्टि हुई। वहीं उनमें से 76 डिफॉल्टर और रोगियों की इलाज अधुरा छोड़ने के कारण मौत हो गई। वहीं 2015 में 1 हजार 04 रोगियों को नोटिफाइड किया गया जबकि 78 रोगियों की मौत हो गई।
इनजिलों में टीबी का कहर
प्रदेशमें जिन चार जिलों में टीबी से मरने वालों की संख्या सबसे अधिक है उनमें से तीन जिले अजमेर जोन के हैं। जिनमें अजमेर, टोंक और भीलवाडा शामिल है जबकि चौथा जिला डूंगरपुर है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva